จับตาธนชาตลงนามซื้อหุ้นสคิบวันนี้
ธนชาตลงนามซื้อหุ้นกองทุนฟื้นฟูฯจากนครหลวงไทย 16.30 น.วันนี้
11 มี.ค. 2553

ธนชาตลงนามซื้อหุ้นกองทุนฟื้นฟูฯจากนครหลวงไทย 16.30 น.วันนี้ 
รายงานข่าวจากธนาคารธนชาต เปิดเผยว่า วันที่ 11 มี.ค. 2553 เวลา 16.30 น. จะมีพิธีลงนามซื้อหุ้นระหว่างบริษัททุนธนชาต ที่เป็นผู้ชนะการประมูลซื้อหุ้นจากกองทุนเพื่อการพัฒนาระบบสถาบันการเงินที่ถือในธนาคารนครหลวงไทย 47.58% หรือ 1,005 ล้านหุ้น ในราคา 32.50 บาทต่อหุ้น โดยจะมีผู้บริหารระดับเอเชียแปซิฟิก จากสโกเทียแบงก์ร่วมเป็นสักขีพยานด้วย
แหล่งข่าวจากธนาคารนครหลวงไทย กล่าวว่า เช้าวันที่ 11 มี.ค.นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย ได้เรียกประชุมผู้บริหาร ซึ่งทางผู้บริหารสายงานได้สื่อความไปยังพนักงานระดับล่างอย่าหวั่นวิตก เพราะการเปลี่ยนผู้ถือหุ้นใหญ่ จะนำมาซึ่งความสามารถในการทำกำไรที่ดีขึ้น เพียงแต่พนักงานต้องปรับตัว